3ί9η3{υΓβ ΝοΙ 
νθΓίίίβϋ^ \ 



Οΐ9ίΙΛ!5^9η0£) 6γ Μ 
ΤΐΊβοάοΓθ3 ΜουπίαρΓίδ 
03ΐβ; 2007.04.01^ :08;51 
ΕΕ3Τ Γ 

Ρβ38θπ: 3ίΒ1Βα ΡΟΡ 
(θηΟβΰΰθίΐΙ I 
ι_ο^^ι^οη: ΕϋιπίΚο 

Τνρο9Γ3Γίο 


1805 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 75 

2 Απριλίου 2007 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

65. Εισαγωγή στη Σχολή Δοκίμων Αρχιπυροσβεστών 
της Πυροσβεστικής Ακαδημίας. 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ του «Πρωτοκόλλου 
για τα προνόμια και τις ασυλίες του Ευρωπαϊκού 
Οργανισμού Πυρηνικών Ερευνών». 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 65 
Εισαγωγή στη Σχολή Δοκίμων Αρχιπυροσβεστών 
της Πυροσβεστικής Ακαδημίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των παραγράφων 1, περιπτώσεις (ζ) και (η) του 
άρθρου 11 του ν. 1481/1984 «Οργανισμός Υπουργείου 
Δημόσιας Τάξης» (Α' 152), όπως το άρθρο αυτό αντικα- 
ταστάθηκε από την παρ. 1 του άρθρου 1 του ν. 1590/1986 
(Α' 49). 

β. Του άρθρου 28 παρ. 1 του ν. 2800/2000 «Αναδιάρ¬ 
θρωση Υπηρεσιών Υπουργείου Δημόσιας Τάξης, σύστα¬ 
ση Αρχηγείου Ελληνικής Αστυνομίας και άλλες διατά¬ 
ξεις» (Α' 41). 

γ. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά άργανα που κυρώθηκε 
με το άρθρο πρώτο του π. δ/τος 63/2005 (Α' 98). 

δ. Του π.δ. 108/1994 «Περιορισμός αρμοδιότητας κατά 
την έκδοση κανονιστικών διαταγμάτων και αποφάσεων 
σε θέματα αρμοδιάτητας των Υπουργείων Προεδρίας 
της Κυβέρνησης και Δημόσιας Τάξης» (Α' 82). 

2. Το γεγονός ότι από τις διατάξεις αυτού του διατάγ¬ 
ματος δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθ. 38/2007 γνωμοδότηση του Συμβουλίου 
της Επικρατείας, μετά από πρόταση του Υπουργού Δη¬ 
μόσιας Τ άξης, αποφασίζουμε: 


Άρθρο 1 

Προκήρυξη διαγωνισμού 

1. Ο Αρχηγός του Πυροσβεστικού Σώματος προκη¬ 
ρύσσει με απόφασή του πανελλήνιο διαγωνισμό, που 
διενεργείται στην Αθήνα, στην έδρα της Πυροσβεστικής 
Ακαδημίας ή στις έδρες των Περιφερειακών Διοικήσεων 
Πυροσβεστικών Υπηρεσιών για την κάλυψη των κενών 
οργανικών θέσεων Αρχιπυροσβεστών Γενικών Υπηρε¬ 
σιών παραγωγικής σχολής. 

2. Δικαίωμα συμμετοχής στο διαγωνισμό έχουν Πυρο¬ 
σβέστες, Πυροσβέστριες, Αρχιπυροσβέστες και Αρχι- 
πυροσβέστριες μη παραγωγικής σχολής Γ ενικών Υπη¬ 
ρεσιών, κάτοχοι τουλάχιστον απολυτηρίου γυμνασίου, 
ανεξάρτητα από το χρόνο υπηρεσίας στο βαθμό τους 
κατά την κατάταξη τους στο Πυροσβεστικό Σώμα, εφό¬ 
σον έχουν υγεία και άρτια σωματική διάπλαση, που 
κρίνεται από την Επιτροπή Αναρρωτικών Αδειών Νομού 
Αττικής, σύμφωνα με τα οριζόμενα στο άρθρο 122 παρ. 
3 του π.δ. 210/1992 (Α' 99). 

3. Από τις θέσεις που προκηρύσσονται ποσοστό 10% 
καλύπτεται από πολύτεκνους ή τρίτεκνους και τα τέκνα 
αυτών, με βάση τη σειρά επιτυχίας τους στο διαγωνι¬ 
σμό. Κατά τον καθορισμό του αριθμού που αντιστοιχεί 
στο παραπάνω ποσοστό, δεν λαμβάνονται υπόψη τα 
κλασματικά υπόλοιπα. Εάν το ποσοστό δεν καλυφθεί, 
ο αριθμός που υπολείπεται συμπληρώνεται από υπο¬ 
ψήφιους της γενικής κατηγορίας. 

4. Στην απόφαση της προκήρυξης του διαγωνισμού 
αναγράφονται τα απαιτούμενα προσόντα, οι προϋπο¬ 
θέσεις και τα κωλύματα συμμετοχής των υποψηφίων, 
ο χρόνος έναρξης και λήξης της προθεσμίας υποβολής 
αίτησης συμμετοχής και των απαραίτητων δικαιολογη- 
τικών, καθορίζεται επίσης ο αριθμός των ερωτήσεων 
που δίδονται στους διαγωνιζόμενους, ο απαιτούμενος 
χρόνος εξέτασης, το πρόγραμμα διενέργειας των εξε¬ 
τάσεων, τα εξεταστικά κέντρα καθώς και ο τρόπος και 
διαδικασία διενέργειας του γραπτού διαγωνισμού, τα 
εξεταζόμενα μαθήματα και η εξεταστέα ύλη, καθώς και 
τα αρμόδια όργανα κατάρτισής τους, ο τρόπος βαθμο¬ 
λόγησης των υποψηφίων καθώς και κάθε άλλη σχετική 
με το διαγωνισμό λεπτομέρεια. 

5. Οι επιτυχόντες υποψήφιοι είναι δυνατόν να εισα- 
χθούν τμηματικά προς φοίτηση στην οικεία Σχολή. Στην 
περίπτωση αυτή ο αριθμός των προς φοίτηση επιτυ- 

χόντων καθώς και ο τρόπος εισαγωγής τους ορίζεται 
στην απόφαση της πρσκήρυξης. 

Άρθρο 2 

Εξετάσεις - Τρόπσς Αξισλόγησης των υπσψηφίων 

1. Οι υπσψήφιοι για τη Σχολή Δοκίμων Αρχιπυροσβε- 
στών υποβάλλονται κατά τη διενέργεια του διαγωνι¬ 
σμού σε γραπτή εξέταση στα εξής μαθήματα: 

α) Έκθεση 

β) Πυρσσβεστική Τέχνη 

γ) Πυρσσβεστική Νσμοθεσία 

δ) Φυσική 

ε) Χημεία 

Κατά την εξέταση στο μάθημα της Έκθεσης οι υπο¬ 
ψήφιοι πρέπει να αναπτύξουν σε χρόνο δύο (2) ωρών 
ένα θέμα, με σκοπό να ελεγχθεί η γλωσσική κατάρτιση, 
σ πλσύτσς και η διάρθρωση των ιδεών, η λσγική ακσ- 
λουθία των νσημάτων, η σαφήνεια και η πληράτητα 
στην έκθεση τσυ περιεχσμένου και η γενική συγκρότη¬ 
ση των υποψηφίων. Η εξέταση των άλλων τεσσάρων 
(4) μαθημάτων πραγματοποιείται μία μάνο φορά σε 
ενιαία εξεταστική διαδικασία σε χρόνο δύο (2) ωρών, 
με τη μέθοδο των ερωτημάτων πολλαπλών επιλογών, 
αποτελούμενη απά εκατό (100) ερωτήσεις-θέματα που 
περιλαμβάνει τέσσερις (4) εξεταστικές ενότητες με ει- 
κοσιπέντε (25) ερωτήσεις-θέματα για κάθε εξεταζάμενο 
μάθημα. Υποψήφιοι που δεν συγκεντρώνουν βαθμολογία 
τουλάχιστον ογδάντα (80) βαθμών που προκύπτει ισο- 
μερώς από τη βαθμολογία στο μάθημα της έκθεσης και 
τη βαθμολσγία στην ενιαία εξέταση των τεσσάρων (4) 
μαθημάτων, θεωρούνται ως αποτυχάντες του διαγωνι¬ 
σμού και δεν συμμετέχουν σε καμία άλλη διαδικασία 
αυτσύ. 

2. Για την κατάταξη των υπσψηφίων σε σειρά επιτυ¬ 
χίας στσν οικείο πίνακα λαμβάνεται υπάψη η βαθμολά- 
γηση στο μάθημα της Έκθεσης και στα άλλα τέσσερα 
(4) μαθήματα, καθώς και η μσριοδάτηση των ετών πρσ- 
ϋπηρεσίας στα πυρσσβεστικά καθήκσντα. 

3. Η μσρισδάτηση των ετών πραϋπηρεσίας των υπσ¬ 
ψηφίων γίνεται ως ακολούθως: Για τα πρώτα δέκα (10) 
έτη προϋπηρεσίας, οι υποψήφιοι λαμβάνουν τέσσερις 
(4) μσνάδες για κάθε έτας άσκησης πυρσσβεστικών κα- 
θηκάντων μέχρι την ημερομηνία διενέργειας των εξε¬ 
τάσεων. Για κάθε επιπλέον έτος προϋπηρεσίας πάνω 
από τα δέκα (10) έτη, οι υποψήφιοι λαμβάνουν δύο (2) 
μονάδες. Η προϋπηρεσία αρχίζει να υπολσγίζεται απά 
την ημερομηνία εξάδου από τη Σχολή Πυροσβεστών. 
Χρόνος μεγαλύτερος του εξαμήνου λογίζεται πλήρες 
έτος, ενώ χρόνος μικρότερος δεν υπολογίζεται. Για τους 
μεταταγέντες στο Πυροσβεστικό Σώμα από τη Δασική 
Υπηρεσία υποψηφίους σύμφωνα με το άρθρο 3 παρ. 2 
του V. 2612/1998 (Α' 112), λαμβάνεται υπάψη για τον υπο¬ 
λογισμό της προϋπηρεσίας, ο χρόνος ενασχόλησης στη 
Δασική Υπηρεσία για τις ανάγκες της δασοπυράσβε- 
σης, σύμφωνα με το άρθρο 26 παρ. 4 του ν. 2800/2000 
(Α' 41). Δεν λαμβάνεται υπάψη για τον υπολογισμά της 
προϋπηρεσίας ο χρόνος, που σύμφωνα με την κείμενη 
νομοθεσία, αφαιρείται κατά τις κρίσεις. 

4. Ο μέσος όρος του αθροίσματος, της βαθμολογίας 
στο μάθημα της έκθεσης και της βαθμολογίας στα άλλα 
τέσσερα (4) μαθήματα προστίθεται στη βαθμολογία των 
ετών προϋπηρεσίας, το άθροισμα αυτών πολλαπλασι- 
άζεται επί 100 και ο αριθμός παυ εξάγεται αποτελεί τη 
γενική βαθμολογία κάθε υποψηφίου. 


5. Αρχιπυροσβέστες που προήχθησαν στο βαθμό αυτό 
επ’ ανδραγαθία ή σύμφωνα με το άρθρο 48 παρ. 9 του 
V. 1481/1984 καθώς και υποψήφιοι οι οποίοι κατά την 
ημερομηνία προκήρυξης του διαγωνισμού είναι πτυχι- 
ούχοι. Σχολών ή Τμημάτων Α.Ε.Ι. ή Τ.Ε.Ι., εισάγονται με 
αίτησή τους προς φοίτηση χωρίς εξετάσεις και δεν 
καταλαμβάνουν θέσεις από τις προκηρυχθείσες. Αυτοί 
καταλαμβάνουν θέσεις που κενώνονται μετά την εισα¬ 
γωγή ταυς προς φοίτηση. 

Άρθρο 3 

Επιτροπή Διενέργειας Διαγωνισμού 

1. Με απόφαση του Αρχηγού Πυροσβεστικού Σώματος, 
καθορίζονται τα μέλη της Επιτροπής Διενέργειας Δια¬ 
γωνισμού, η οποία είναι τριμελής και την αποτελούν: 

Ένας (1) Ανώτατος Αξιωματικός Γ ενικών Υπηρεσιών ως 
πρόεδρος και δύο ανώτεροι Αξιωματικοί Γ ενικών Υπηρε¬ 
σιών με βαθμό Πυράρχσυ ή Αντιπυράρχου ως μέλη και 
ισόβαθμοι αξιωματικσί ως αναπληρωτές τσυς. 

2. Η παραπάνω επιτροπή, έχει τη γενική ευθύνη για 
την κανονική και αδιάβλητη διεξαγωγή των εισιτηρίων 
εξετάσεων, δίδει τις αναγκαίες αδηγίες, αντιμετωπίζει 
κάθε αναφυάμενσ ζήτημα γενικού ή ειδικού χαρακτήρα, 
μεριμνά για τη μεταβίβαση των θεμάτων προς τα εξετα¬ 
στικά κέντρα με τα πρσσφαρότερα μέσα και τρόπσυς, 
ώστε να εξασφαλίζεται το απόρρητο αυτών. Εποπτεύει 
και λαμβάνει κάθε πρόσφορο μέτρο για την απρόσκο¬ 
πτη και ομαλή διεξαγωγή των εξετάσεων, βοηθούμενη 
στο έργο της, απά πυροσβεστικούς υπαλλήλους, που 
ορίζονται με διαταγή του Αρχηγού Πυροσβεστικού Σώ¬ 
ματος, ύστερα από εισήγηση του πρόεδρου της. 

Άρθρο 4 

Ένσταση κατά της μσριοδότησης προϋπηρεσίας 

Κατά της μσρισδάτησης των ετών προϋπηρεσίας επι¬ 
τρέπεται εντάς αποκλειστικής προθεσμίας δέκα (10) 
ημερών, πσυ άρχεται της επσμένης της ανάρτησης των 
σχετικών πινάκων, η άσκηση έγγραφης ένστασης για μη 
ορθό ή ελλιπή υπολογισμό της. Η ένσταση υποβάλλεται 
στην Υπηρεσία στην οποία κατατέθηκε η αίτηση συμμε¬ 
τοχής των υποψηφίων και διαβιβάζεται αυθημερόν στο 
Αρχηγείο Πυροσβεστικού Σώματος, όπου στη συνέχεια 
εξετάζεται απά τσν Αρχηγά για τσν έλεγχο της βασι- 
μότητας και ακρίβειας των ισχυρισμών και ελέγχεται η 
νσμιμάτητα στη βαθμσλόγηση. 

Εφόσον ο Αρχηγός διαπιστώσει παραλείψεις ή εσφαλ¬ 
μένο υπολογισμό των πραγματικών στοιχείων της προϋ¬ 
πηρεσίας, παραγγέλει τη διόρθωση αυτών και την ανα¬ 
σύνταξη των πινάκων και στη συνέχεια, η Επιτροπή 
Διενέργειας Διαγωνισμού καταρτίζει τους διορθωμέ¬ 
νους οριστικούς πίνακες. 

Άρθρο 5 

Συνολική βαθμολογία - Έκδοση αποτελεσμάτων 

Η Επιτρσπή Διενέργειας Διαγωνισμού συντάσσει τους 
πίνακες συνολικής βαθμολογίας των υποψηφίων κατά 
φθίνουσα σειρά. Στους πίνακες αυτούς φαίνεται η συ¬ 
νολική βαθμολογία που έχει λάβει κάθε υποψήφιος με 
βάση τα οριζάμενα στην παρ. 4 τσυ άρθρου 2 του πα- 
ράντος διατάγματος. Σε περίπτωση ισοβαθμίας των 
υποψηφίων λαμβάνεται υπόψη ο βαθμός των γραπτών 
εξετάσεων. Οι πίνακες επιτυχόντων και αποτυχόντων 
κυρώνσνται από τον Αρχηγό του Πυροσβεστικού Σώ- 

ματος και ανακοινώνονται σε όλες τις Υπηρεσίες τσυ 
Σώματος. 

Άρθρο 6 

Πειθαρχία διαγωνιζομένων 

1. Οι υποψήφιοι κατά το χρόνο διενέργειας των εξε¬ 
τάσεων υποχρεσύνται να συμπεριψέρονται κόσμια, να 
τηρσύν τσυς κανόνες ευταξίας και πειθαρχίας και να 
συμμορφώνσνται πρσς τις υπσδείξεις και συστάσεις 
των επιτηρητών. 

2. Ο υπσψήφιος πσυ με οποισδήπστε τρόπο δολιεύεται 
τις εξετάσεις ή εμποδίζει την ομαλή διεξαγωγή τους 
ή αποπειράται να αντιγράψει μέσω σημειώσεων που 
φέρει μαζί του ή χρησιμοποιεί άλλα μέσα ή μεθόδους 
υποκλοπής των θεμάτων ή των ορθών απαντήσεων επ’ 
αυτών, απσκλείεται από τις παραπέρα εξετάσεις και 
θεωρείται αποτυχών. 

3. Ο υποψήφιας που σύμφωνα με τα ανωτέρω αναφε- 
ρόμενα αποκλείεται από τις εξετάσεις, παραδίδει αμέ¬ 
σως τσ γραπτό δοκίμιό του, εάν του έχει δοθεί, το οποίο 
σημειώνεται με κόκκινα στυλό από τους επιτηρητές 
και στη συνέχεια απομακρύνεται από την αίθουσα των 
εξετάσεων. Στην περίπτωση αυτή συντάσσεται σχετικό 
πρακτικό από τους επιτηρητές, το οποίο υπογράφεται 
από τον πρόεδρο της επιτροπής. 

4. Οι ανωτέρω περιπτώσεις παράβασης των τιθέμε¬ 
νων υπσχρεώσεων συνιστούν πειθαρχικό αδίκημα πσυ 
τιμωρείται σύμφωνα με τις ισχύουσες διατάξεις. 

Άρθρο 7 

Επιτροπές Κατάρτισης Θεμάτων Εξετάσεων 

Με απόφαση του Υπουργού Δημόσιας Τάξης, συγκρο- 
τσύνται οι εξής Επιτροπές: 

α) Κατάρτισης Θεμάτων για τσ μάθημα της Έκθε¬ 
σης. 

β) Κατάρτισης Ερωτήσεων για την ενιαία εξέταση των 
τεσσάρων (4) μαθημάτων. 

Στην Επιτροπή Κατάρτισης Θεμάτων μετέχουν ένας 
(1) Ανώτερος Αξιωματικός Γενικών Υπηρεσιών τσυ Σώ¬ 
ματος ως Πρόεδρος και δύο (2) μέλη από το Διδακτικό 
Επιστημονικό Προσωπικό (Δ.Ε.Π.) της Τριτσβάθμιας Εκ¬ 
παίδευσης ή από καθηγητές της Δευτερσβάθμιας Εκ¬ 
παίδευσης με συναφή ειδικότητα πρσς το εξεταζόμενο 
υπ’ αυτών αντικείμενο. Η Επιτροπή καταρτίζει συνολικά 
τρία (3) θέματα. 

Στην Επιτροπή Κατάρτισης Ερωτήσεων, μετέχουν 
ένας (1) Ανώτερος Αξιωματικός Γενικών Υπηρεσιών 
τσυ Σώματος, ως Πρόεδρος και ως μέλη, από ένας (1) 
καθηγητής για το μάθημα της Φυσικής και το μάθημα 
της Χημείας, που θα προέρχεται από το Διδακτικό Επι¬ 
στημονικό Προσωπικό (Δ.Ε.Π.) της Τριτσβάθμιας Εκπαί¬ 
δευσης ή από καθηγητές Δευτεροβάθμιας Εκπαίδευσης, 
καθώς και από ένας (1) Αξιωματικός Γ ενικών Υπηρεσιών 
τσυ Σώματσς για το μάθημα της Πυροσβεστικής Τέ¬ 
χνης και το μάθημα της Πυροσβεστικής Νομοθεσίας, 
που έχουν διατελέσει ως καθηγητές στα υπό εξέταση 
μαθήματα στις Σχσλές της Πυρσσβεστικής Ακαδημί¬ 
ας. Η Επιτρσπή καταρτίζει συνσλικά τρία (3) θέματα 
των εκατό (100) ερωτήσεων κάθε ένα από τα σποία 
περιλαμβάνει εικσσιπέντε (25) ερωτήσεις από το κάθε 
εξεταζόμενο μάθημα. 

Οι επιτροπές παραδίδουν τα θέματα που έχουν κα¬ 
ταρτίσει, εντός κλειστσύ φακέλου, στην Επιτρσπή Διε¬ 


νέργειας Διαγωνισμού κατά την ημέρα που προηγείται 
των εξετάσεων. Η Επιτρσπή Διενέργειας Διαγωνισμού, 
προβαίνει στο κτίριο του Αρχηγείου Πυροσβεστικού 
Σώματος, στην κλήρωση των πρσς εξέταση ζητημάτων 
στο μάθημα τηςΈκθεσης και στα άλλα τέσσερα (4) μα¬ 
θήματα, τα σποία αποστέλλονται ταυτόχρονα με τρόπο 
πρόσφορο και ασφαλή στα εξεταστικά κέντρα. 

Άρθρο 8 

Βαθμολόγηση των γραπτών δοκιμίων 

1. Η βαθμολόγηση των γραπτών δσκιμίων της έκθεσης 
πραγματσπσιείται ως ακολσύθως: Κάθε γραπτό δοκίμιο 
αξιολογείται από δύο (2) βαθμολογητές, οι οποίοι χρη¬ 
σιμοποιούν κατά την αξιολόγηση σ μεν πρώτος κόκκινο 
στυλό, ο δε δεύτερσς πράσινο. Η βαθμολόγηση γίνεται 
με βάση την κλίμακα από ένα μέχρι είκσσι (1-20) και κα- 
ταχωρείται από κάθε βαθμολσγητή σε ακέραισυς αριθ- 
μσύς. Καθένας από τους δύο βαθμολογητές αναγράφει 
αριθμητικώς και ολογράφως στα ειδικά πλαίσια τσυ 
γραπτσύ δσκιμίου το βαθμό με τον οποίο το αξιολογεί 
και τον επικυρώνει με την υπογραφή του. Όλοι οι βαθμοί 
γράφονται διψήφιοι με την πρόταξη του αριθμού μηδέν 
στους μονοψήφιους αριθμούς. Ο πρώτος βαθμολογητής 
καλύπτει το βαθμό κάθε δοκιμίου που αξιολόγησε με 
αδιαφανές κάλυμμα (αυτοκάλλητσ). Δεν επιτρέπεται 
στσυς βαθμσλογητές να αξισλσγσύν τα γραπτά δοκί¬ 
μια με διαφορετική από την παραπάνω βαθμολογική 
κλίμακα. Βαθμός αξιολόγησης κάθε γραπτού δοκιμίου 
είναι ο μέσος όρος του αθροίσματος των βαθμών των 
δύο βαθμολογητών, ο οποίος στη συνέχεια πολλαπλα- 
σιάζεται με τσ συντελεστή πέντε (5) και εξάγεται σ 
τελικός βαθμός. 

2. Στην ενιαία εξέταση των τεσσάρων (4) μαθημάτων η 
βαθμολόγηση γίνεται με βάση τη βαθμσλογική κλίμακα 
από ένα μέχρι εκατό (1-100) και πραγματσπσιείται με 
τη χρήση των μέσων της ηλεκτρονικής τεχνολογίας 
(αυτόματη βαθμολόγηση). Κάθε ερώτηση που απαντάται 
σωστά βαθμσλσγείται με μία (1) μονάδα, ενώ οι λανθα¬ 
σμένες απαντήσεις δεν λαμβάνονται υπόψη. 

3. Επανεξέταση ή αναβαθμσλόγηση των γραπτών 
δοκιμίων της έκθεσης και της ενιαίας εξέτασης των 
τεσσάρων (4) μαθημάτων, δεν επιτρέπεται. 

Άρθρο 9 

Εκπαίδευση στη Σχσλή 

1. Η εκπαίδευση στη Σχσλή Δοκίμων Άρχιπυροσβε- 
στών διαρκεί έξι μήνες. Άπ’ αυτούς, τρεις μήνες γίνε¬ 
ται θεωρητική εκπαίδευση και τρεις μήνες πρακτική. Η 
θεωρητική εκπαίδευση πραγματσπσιείται στην Αθήνα 
όπου λειτουργεί η Σχολή Δοκίμων Άρχιπυροσβεστών. 
Για την πρακτική εκπαίδευση σι δόκιμσι τσπσθετσύνται 
σε Πυρσσβεστικές Υπηρεσίες και Σταθμσύς σύμφωνα 
με τις υπηρεσιακές ανάγκες και τους ανατίθενται ανά¬ 
λογα πυροσβεστικά καθήκσντα. Εάν η πρσαναφερόμενη 
εκπαίδευση πραγματοποιηθεί σε Υπηρεσία ή Σταθμό 
στην σποία υπηρετούσαν οι Δόκιμοι πριν την εισαγωγή 
τσυς στη Σχολή, δεν δικαιούνται εκτός έδρας αποζημί¬ 
ωση, σε κάθε άλλη περίπτωση καταβάλλεται η εν λόγω 
αποζημίωση σύμφωνα με τα ισχύοντα. 

2. Κατά τη θεωρητική εκπαίδευση σι σπουδαστές διδά- 
σκσνται και βαθμσλογσύνται στα ακόλουθα μαθήματα: 
Πυροσβεστική Τέχνη, Πρσληπτική Πυρσπροστασία, Πσι- 
νικό Δίκαισ, Πσινική Δικονσμία - Άνακριτική και Πυρσ- 

σβεστική Νομοθεσία. Επιπλέον οι σπουδαστές μπορούν 
να διδάσκονται, με τη μορφή σεμιναριακών μαθημάτων 
μη βαθμολογούμενων, διάφορες θεματικές ενότητες 
συναφείς με τσ πυρσσβεστικό αντικείμενο. Η διδακτέα 
ύλη καθορίζεται από την Πυροσβεστική Ακαδημία. 

Άρθρα 10 

1. Για θέματα πσυ δε ρυθμίζσνται από τις διατάξεις ταυ 
παρόντος διατάγματος εξακολουθούν να εφαρμόζονται 
οι σχετικές διατάξεις ταυ Κανονισμού Πυροσβεστικής 
Ακαδημίας (π.δ. 174/1983, ΦΕΚ 68/Α'), όπως ισχύσυν κάθε 
φορά. 

2. Από την έναρξη ισχύος του παρόντος διατάγματος 
καταργούνται οι διατάξεις του π.δ. 122/2001 (ΦΕΚ 112/Α'), 
όπως τροποποιήθηκαν με τις διατάξεις των παρ. 2, 3 και 
4 του άρθρου 2 του π.δ. 168/2003 (ΦΕΚ ί38/Α'), καθώς και 
κάθε άλλη γενική ή ειδική διάταξη που ρυθμίζεται από 
τις διατάξεις του διατάγματος αυτού ή είναι αντίθετη 
με τις διατάξεις του διατάγματος αυτού. 

Άρθρο 11 

Το δεύτερο εδάφιο του στοιχείου β' της παραγράφου 
1 του άρθρου 56 του π.δ. 174/1983 (Α' 68) αντικαθίσταται 
ως εξής: «Ειδικά για τσυς Πυροσβέστες, θα πρέπει να 
φέρουν το βαθμό αυτό κατά την ημερομηνία προκήρυ¬ 
ξης του διαγωνισμού». 

Άρθρο 12 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση τσυ παρόντος διατάγματος. 

Αθήνα, 30 Μαρτίου 2007 
ο ΠΡΟΕΔΡΟΣ τΗΣ ΔΗΜΟΚΡΑτίΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΒΥΡΩΝ ΠΟΛΥΔΩΡΑΣ 
-♦- 

ΑΝ ΑΚΟΙΝΩΣ ΕΙΣ 

Αριθμ. 0544/Μ. 5654/ΑΣ 260 (2) 

Ανακοίνωση για τη θέση σε ισχύ τσυ «Πρωτοκόλλσυ για 
τα προνόμια και τις ασυλίες του Ευρωπαϊκού Οργα¬ 
νισμού Πυρηνικών Ερευνών». 

Το Υπουργείο Εξωτερικών ανακοινώνει ότι, το Πρωτό¬ 
κολλο για τα προνόμια και τις ασυλίες τσυ Ευρωπαίκσύ 
Οργανισμού Πυρηνικών Ερευνών, που υπογράφηκε στη 
Γενεύη σης 18 Μαρτίου 2004 και κυρώθηκε από τη χώρα 
μας με τον υπ’ αριθμ. 3519/2006 Νόμο που δημοσιεύθηκε 
στο υπ’ αριθμ. 273 Φύλλο Εφημερίδος της Κυβερνήσεως, 
τεύχος Α', της 22ας Δεκεμβρίου 2006, τέθηκε σε ισχύ, 
ως πρσς τη χώρα μας, σύμφωνα με τσ άρθρο 24 παρά¬ 
γραφος 2 αυτού, στις 10 Μαρτίσυ 2007. 

Αθήνα, 27 Μαρτίσυ 2007 

Με εντολή Υπουργού 
Ο Προϊστάμενος της Ε.Ν.Υ. 

ΒΑΣΙΛΕΙΟΣ Ν. ΠΑΤΡΩΝΑΣ 

